ომანი
ომანი (არაბ. عُمان, ომანის სასულთნო (არაბ. سلطنة عُمان)) — სახელმწიფო სამხრეთ-დასავლეთ აზიაში, არაბეთის ნახევარკუნძულის სამხრეთ-აღმოსავლეთ ნაწილში, არაბეთის ზღვის სანაპიროზე. ესაზღვრება: საუდის არაბეთი, არაბთა გაერთიანებული საამიროები და იემენი. ეტიმოლოგია ტოპონიმი „ომანი“ მოდის ამჟამად არ არსებული ძველი ქალაქის სახელიდან. სახელწოდება არაბულმა წყაროებმა განმარტეს, როგორც „გაჩერდნენ ადგილზე“(შესაძლოა, ეხება მომთაბარე ბედუინებს). მეორე ვერსიის თანახმად, სახელწოდება დაკავშირებულია ქალაქის დამაარსებლის სახელთან-ომან ბენ-იბრაჰიმთან . პლინიუმ უფროსი და პტოლემეუსი ეყრდობოდნენ უფრო ადრეულ წყაროებს, უწოდებდნენ ქალაქს Omanum omporium  (ბერძნულიდან „ომპორიუმი“ - „სავაჭრო ქალაქი“). ძველი წელთაღრიცხვის I საუკუნიდან სახელი "ომანი" გავრცელდა მთელ აღმოსავლეთ არაბეთში, ხოლო მე -19 საუკუნეში ამ სახელწოდებას  ატარებდა  დიდი ბრიტანეთის პროტექტორატის ქვეშ მყოფი ორი სახელმწიფო.